|  |
| --- |
|  |

|  |  |  |
| --- | --- | --- |
|  | BALATONALMÁDI RENDŐRKAPITÁNYSÁGRENDÉSZETI OSZTÁLYKÖZRENDVÉDELMI ALOSZTÁLY |  |

|  |  |
| --- | --- |
| Szám: **19080/ /2018. ált.** |  |

Jóváhagyom:

|  |  |
| --- | --- |
|  | **dr. Linczmayer László r. alezredes** kapitányságvezető |

**B E S Z Á M O L Ó**

Litér község közbiztonsági helyzetéről, a közbiztonság érdekében tett intézkedésekről és az azzal kapcsolatos feladatokról

2018.

***BEVEZETÉS***

Litér község képviselő-testületének felkérésére a közrend- és a közbiztonság helyzetét a Rendőrségről szóló 1994. évi XXXIV. Tv. 8.§. ( 4 ) bek. figyelembe vételével az alábbiak szerint értékelem. Beszámolóm a 2017. január 1. és 2017. december 31. között eltelt időszakot öleli fel.

A Balatonalmádi Rendőrkapitányság személyi állománya az elmúlt esztendőben is igyekezett megfelelni a kihívásoknak, arra törekedett, hogy az adott jogi, gazdasági és társadalmi környezetben minél többet tegyen az itt élők, illetve az ide látogatók biztonságának megőrzése érdekében.

A község jó hírnevének, illetve közbiztonságának fokozása, megtartása érdekében 2017. évben is igyekeztünk figyelembe venni, munkánkba „beépíteni” az állampolgárok, önkormányzatok, egyéb társadalmi szervek és más hatóságok jelzéseit, természetesen a munkatervünkben megfogalmazottak és egyéb normákban leírt rendészeti feladatainkkal összhangban.

A meghatározott feladatokat végrehajtottuk, a lakosságtól (a fórumok visszajelzései alapján), a polgármesteri hivatal munkatársaitól, az együttműködő partnerektől történő visszajelzés alapján kijelenthetjük, hogy a biztonsági érzet szintje pozitív irányban változott, a bűnügyi és közbiztonsági helyzet véleményünk szerint stabil, célkitűzéseinket sikerült megvalósítani

Továbbra is elsődleges célkitűzésünk volt a bűnözés lehetőség szerinti csökkentése, a közterületi jelenlét növelése, reagáló-képességünk javítása, a közbiztonság szinten tartása.

Az elmúlt évben nagy erőfeszítéseket tettünk a közterületek, a nyilvános helyek rendjének megszilárdításával a lakosság biztonságérzetének javításáért.

**A visszajelzések alapján a Balatonalmádi Rendőrkapitányság illetékességi** **területén élők biztonságérzetében megmaradtak az előző évekre jellemző pozitív értékek.**

**A Balatonalmádi Rendőrkapitányság** szolgálati ágai a nyári turisztikai szezonban a Balaton partjára látogató és ott pihenő külföldi és magyar turisták nagy számából fakadó rendkívüli közterületi, közlekedésrendészeti, bűnügyi rendőri feladatokat sikeresen oldotta meg, és megfelelő színvonalon szolgáltatta a helyi lakosok és turisták biztonságát, amivel **jelentős mértékben hozzájárult a Balaton idegenforgalmi értékének növeléséhez.**

**A Balatonalmádi Rendőrkapitányság stratégia célkitűzéseit teljesítmény- és mindenekelőtt minőség orientáltan valósította meg, kivívva ezzel szakmai eredményeinek, az itt szolgálatot teljesítők – legyen hivatásos vagy közalkalmazott munkatárs – szakmai felkészültségének elismerését.**

**I. Litér község közbiztonsági helyzetének értékelése**

1. A bűnügyi helyzet bemutatása. **A regisztrált bűncselekmények számának alakulása.** A **kiemelten kezelt bűncselekmények számának alakulása**

Az elmúlt évben a bűnügyi szolgálat a rendészeti szakterülettel szoros együttműködésben rendet tartott Litér település területén.

A folyamatosan javuló eredmények miatt egyre több bűnelkövetőt vontunk, egyre több ügy miatt (nem a bűncselekmények számszaki adata nőtt, hanem kisebb súlyú események kapcsán is bizalommal fordultak hatóságunkhoz) eljárás alá, és ez esetekben nem lehetett megállni a rendőrkapitányság illetékességi területének határainál.

**Litér községben az elmúlt évben 15 regisztrált bűncselekmény történt, ami az azt megelőző 2016. évhez képest csökkent, összetételében értékelve a lakosság biztonsági érzetét befolyásoló bűncselekmények száma is csökkenő tendenciát mutatott.**

**Bűncselekmények alakulása Litér Község területén**

|  |  |  |
| --- | --- | --- |
| **Bűncselekmény** | **2016** | **2017** |
| Súlyos testi sértés | - | - |
| Könnyű testi sértés | 1 | 1 |
| Szabadság, emberi méltóság elleni bcs. | - | - |
| Zaklatás | 1 | - |
| **Személy elleni bűncselekmények** | **2** | 1 |
| Közúti jármű ittas (bódult) vezetése | 2 | 4 |
| Közúti baleset okozása halálos | - | - |
| **Közlekedési bűncselekmények** | **-** | - |
| Egyéb házasság/nemi erkölcs elleni bcs | - | - |
| **A házasság, család, ifjúság- és a nemi erkölcs elleni bűncselekmények** | - | - |
| Garázdaság | 3 | 2 |
| Egyéb közbizalom elleni bcs | - | 1 |
| **Közrend elleni bűncselekmények** | 3 | - |
| Gépkocsi feltörés | - | - |
| Egyéb lopás | - | - |
| Lopás lakóépületből | 2 | 1 |
| Csalás  | - | 2 |
| Sikkasztás | - | 1 |
| Rongálás | - | - |
| **Vagyon elleni bűncselekmények** | 5 | 2 |
| **Összesen:** | **19** | **15** |

A lakosság biztonságérzetét negatívan befolyásoló és irritáló közrend elleni garázdaság 2 esetben történt a vizsgált időszakban.

**A közlekedési bűncselekmény 4 / Ittas vezetés / esetben történt Litér illetékességi területén a 2017. évben, így ez a számadat a kétszerese a 2016 évinek (2).**

**Ezzel kapcsolatosan, hogy közlekedési bűncselekmény 4 estben történt az alábbi intézkedéseket tettünk:** Litér biztonsági kockázat szerinti értékelése alapján 2-3 naponta - rendszeresen hajt végre rendőri ellenőrzéseket a rendőrkapitányság személyi állománya a településen. A közlekedésrendészeti fokozott ellenőrzések végrehajtása – kiemelten a nehéz tehergépjárművek ellenőrzése tekintetében (HUGO útvonaltervező által meghatározott útvonal ellenőrzése, E-útdíj ellenőrzése, ADR, AETR ell. – sebesség ell. un. Erőművi úton kihelyezett 7,5 T. súlykorlátozó tába hatályának betartatása), ezáltal az érintett területhez nem tartozó tehergépjárművek elvonása a településekről, heti 1-2 alkalommal minden esetben hajtottunk végre fokozott ellenőrzést.

1. **A bűnüldöző munka értékelése** (az eljáró szerv szerinti adatok alapján).

*Kapitányságunk, a felderítő munkára az elmúlt években nagyobb hangsúlyt fektetett.* **Ezen tevékenységek végrehajtását – a helyi kmb. bevonásával – a Bűnügyi Osztály hajtja végre.** A súlyos illetve sorozatjellegű bűncselekmények felderítéséhez a nyomozó alosztályvezető minden esetben 2-4 fős nyomozó csoportot hoz létre, melynek gyakran ő a vezetője. A hatékonyan működő nyomozócsoportok szép eredményeket értek el betöréses lopás sorozat, trükkös lopás sorozat illetve rablás bűncselekmény felderítésénél.

***RENDÉSZETI TEVÉKENYSÉG ÉRTÉKELÉSE***

**II. A Balatonalmádi Rendőrkapitányág által a közbiztonság érdekében tett intézkedések és az azzal kapcsolatos feladatok**

1., A közterületi jelenlét mértéke, a közterületek, nyilvános helyek, valamint a kiemelt idegenforgalmi területek biztonsága, közrendvédelmi szolgálatteljesítés gyakorlata, a 19 megyére kiterjedő 24 órás közterületi jelenlétet biztosító, úgynevezett „19/24 program” végrehajtásának tapasztalatai.

Az elért eredmények egyértelműen az aktív közterületi intézkedéseknek, a nagyszámú fokozott ellenőrzéseknek és a helyi közbiztonsági, közlekedésrendészeti akcióknak köszönhetőek, melyekhez több esetben, kiemelten a turisztikai idényben kapott megerősítő erőt a kapitányság állománya (Készenléti Rendőrség állományától).

A számadatokat, valamint a vonatkozó szabályzókat figyelembe véve a közterületi szolgálatokat, a közterületi rendőri jelenlétet a lehető leghatékonyabban és leggazdaságosabban törekedtünk megtervezni, megszervezni és végrehajtani.

Területünk térbeni és időbeni rendőri lefedettségét, a lehető leggyorsabb reagálást és az elvárható megelőzési feladatokat igyekeztünk mindenkor biztosítani, együttműködve a polgárőr egyesületekkel és az együttműködő szervekkel.

**Litér közbiztonsági helyzete stabil, 2017. évben is szélsőséges megnyilvánulásoktól mentes volt.** A közterületeken és nyilvános helyeken a közbiztonsági szempontból indokolt rendőri jelenlétet és ezen keresztül a közrend fenntartását az egyenruhás állomány az elvárásoknak megfelelő színvonalon biztosította. **A közterületi szolgálatot ellátó állomány az állampolgári bejelentésekre minden esetben haladéktalanul reagált, a szükséges és elsődleges intézkedések végrehajtásra kerültek.**

Az év minden időszakában jól biztosítottuk a rendezvényeket, felügyeltük a közterületet érintő megmozdulásokat. Sem a rendezvényeken, sem azok körzetében rendkívüli esemény nem történt.

A Balatonalmádi Rendőrkapitányság illetékességi területén lévő 11 településen, köztük **Litér községben is** – tekintettel a bűnügyi, a közbiztonsági adatokra, tendenciákra, a lakosság szubjektív biztonságérzetére, az ott lakók veszélyeztetettségére, a társadalmi együttélési szabályok betartására, a szabálysértési, vagy a büntetőeljárás hatálya alá nem tartozó egyéb jogsértésekre, az elmúlt időszakban bekövetkezett lakossági konfliktus-helyzetekre, illetve egyéb, más releváns körülményekre, valamint a rendelkezésre álló rendőri állomány létszámára is figyelemmel, a települések besorolása havonta megtörtént, melynek eredményeként minden település a normál kategóriába tartozik,azaz ***veszélyeztetettnek nem tekinthető***.

Ennek során a lakosság szubjektív biztonságérzetét legjobban befolyásoló jogsértések megelőzésére, felderítésére, megszüntetésére, valamint a látható rendőrség megteremtésére törekedtünk.

*2., Rendezvénybiztosítás*

Ezen irányú feladatainkat a legnagyobb stratégiai szövetségesünkkel, a **helyi polgárőr egyesületekkel közösen** hajtottuk végre. A hatékonyság érdekében a kialakult helyzetet az idegenforgalmi idényben és azt megelőző, követő időszakban rendszeresen elemeztük, értékeltük.

A helyi polgárőr szervezetekkel havonta megtartott „közbiztonsági, polgárőr koordinációs értekezleten” közösen mutattunk rá azokra a világos és elérhető célokra, melyek megvalósítása hozzájárult a terület közbiztonságának fenntartásához. A polgárőrség segítségét több alkalommal igénybe vettük rendezvény biztosítási feladataink végrehajtása során is segítséget nyújtottak a biztosítási, területzárási, vagy forgalomirányítási feladatok megoldásában, de emellett a napi szolgálatellátás megerősítésére is többször felkértük őket.

Litér településen megrendezésre kerülő kulturális rendezvények – Falunap, Bál, stb, - biztosítását többségében felügyeleti szolgálattal oldottuk meg a helyi Polgárőr egyesület tagjaival közösen.

Az idegenforgalmi szezonban a nemzeti ünnepeinkhez köthető rendezvények, kiemelten az augusztus 20-i ünnepi megemlékezések és az azokhoz kapcsolódó kulturális rendezvények biztosítása szinte valamennyi települést érintett, azok megtartásának időszakában rendőri intézkedést igénylő esemény nem történt, az ünnepi megemlékezések rendbontás nélkül lezajlottak.

***Összességében elmondható, hogy a rendezvénybiztosítási feladatainkat megfelelő színvonalon teljesítettük 2017-ben, a rendezvények biztosítások során az állomány a tevékenységét fegyelmezetten, az előírásnak megfelelően, a kitűzött célok elérésével hajtotta végre, amihez társszervek és a megerősítő erők közreműködése, segítsége elengedhetetlen volt.***

*3., A körzeti megbízotti státuszok feltöltöttsége és tevékenységük értékelése.*

A körzeti megbízottak, más néven közösségi rendőrök tevékenysége révén a területek átfogóbb rendőri ellenőrzése hatékonyabban érvényesül, a bejelentésekre történő reagálás gyorsabb. ***A körzeti megbízottak szolgálatukat vezényléses szolgálati időrendszerben teljesítik, melynek alkalmazása elősegíti a bűnügyi-közbiztonsági helyzethez történő nagyfokú alkalmazkodást. A Balatonalmádi Rendőrkapitányság Rendészeti Osztály személyi állományában jelenleg 5 fő körzeti megbízott teljesít szolgálatot, a kmb státuszok feltöltöttsége ezáltal 100%-os, ami a működési területünk nagyságához, a lakosság számához viszonyítva funkcionálisan szükséges és indokolt.***

A Balatonalmádi Rendőrkapitányság illetékességi területén intézkedtünk az illetékességi terület megfelelő körzetesítésére, nem csak a körzeti megbízotti feladatok, de a járőrfeladatok és fokozott ellenőrzési feladatok tekintetében egyaránt. Ennek eredményeként a Balatonalmádi Rendőrkapitányság illetékességi területét összesen 2 körzetre osztottuk.

Az egyes körzetek – területi, lakossági és egyéb jellemzőiket értékelve – hasonló paraméterekkel rendelkeznek, közbiztonsági szempontból azonos veszélyeztetettségűek.

A körzetek táblázatos formában:

|  |  |  |
| --- | --- | --- |
|  **Körzet száma:** | **Körzetbe sorolt települések:** | **Körzet neve** |
| **I.** | **Balatonfűzfő, Litér, Királyszentistván, Balatonalmádi, Felsőörs** | **Balatonalmádi I.** |
| **II.** | **Balatonkenese, Balatonakarattya, Balatonfőkajár, Csajág, Küngös, Papkeszi** | **Balatonalmádi** **II.** |

|  |  |  |
| --- | --- | --- |
|  **Körzet neve** | **Körzetbe sorolt települések:** | **Körzeti megbízottak** |
| **kmb. csop. vez.:** | Lőrincz Gábor r. tzls. |
| **Balatonalmádi I.** | **Balatonfűzfő, Litér, Királyszentistván, Balatonalmádi, Felsőörs** | Vaszari Attila r. ftzls. |
| Gibicsár Tamás r. tzls. |
| Kaszás Zsolt r. zls.Németh Zoltán r.ftőrm. |
|  | **kmb. csop. vez.:** | Budai Tibor r.ftzls. |
| **Balatonalmádi** **II.** | **Balatonkenese, Balatonakarattya, Balatonfőkajár, Csajág, Küngös, Papkeszi** | Kasza Sándor r.ftőrm. |
| Mák Tamás r.ftőrm. |
| Eőry Ferenc r.tzls.Balogh Miklós r.tzls.Nagy Gábor Imre r.ftőrm. |

4., A bűn- és baleset-megelőzés

A **gyermek- és ifjúságvédelmi tevékenység** a gyermekjóléti szolgálatokkal történő kapcsolattartáson túl, iskolákkal való együttműködésre is kiterjed, ami jónak mondható a településen. A helyi körzeti megbízottak tartják a rendszeres kapcsolatot a gyermekvédelmi feladatokat ellátó személlyel, szervezettel.

A megelőzési előadó és a körzeti megbízott kollégák rendszeres kapcsolatot tartottak az ***időskorúakkal,*** a nyugdíjasklubokkalés a velük fogalakozó szervekkel, szervezetekkel**.**A rendőrség általános tevékenységei között több program, feladat szerepel a trükkös lopások és csalások megelőzésére. A Veszprém Megyei Rendőr-főkapitányság által áldozatvédelmi témában nyert TÁMOP pályázat keretében még több lehetőség nyílt a hatékony áldozatvédelmi tevékenység kifejtésére az időskorúak védelmére.

**Baleset-megelőzési tevékenység** részének tekinthető az, hogy az „iskola rendőre” több alkalommal előadásokat, órákat tartott az illetékességi területén lévő általános iskolában.

Az iskola rendőre általában a helyi körzeti megbízott kolléga, így a helyismerete ezen a tevékenységi területen is érvényesül. Az iskolában a fogadtatás egyértelműen pozitív. Az Iskola Rendőrökkel szervezett jelentősebb programok a baleset-megelőzési témakörben szerepelnek. A tapasztalatok azt mutatják, hogy általában nagy szükség lenne a ***tantestületek tagjaival*** olyan beszélgetésre, ahol az iskolai erőszak elleni közös fellépésről, a pedagógusok lehetőségeiről, eszközeiről volna szó.

*5., Fokozott rendőri jelenlétek (akciók) értékelése*

Az egyenruhás állomány 2017-ben összesen 231 alkalommal, 848 fővel vett részt helyi, területi, országos, vagy Európai Unió által elrendelt (pl. TISPOL) akcióban, melyek közbiztonsági – elsősorban LSZBP - közlekedési és egyéb (körözési, migrációs, szórakozóhely ellenőrzésre, színesfém, vasúti stb.) jellegűek voltak.

Ezen fokozott ellenőrzések Litér települését is érintették.

*6., Közlekedésrendészeti tevékenység*

***A kapitánysághoz tartozó útszakaszokon egész évben sikerült biztosítani a forgalom zavartalanságát*** - a megyei átlaghoz képest enyhén csökkent a személyi sérüléses közúti balesetek száma, ami azért fontos, mivel az eddigi ciklikusság megszüntetésével remélhetőleg sikerült stabilizálni a balesetek számát, figyelemmel a fehér könyv előírásaira.

**Litér községben**

**bekövetkezett közlekedési balesetek számának alakulása**

|  |  |  |  |
| --- | --- | --- | --- |
| **Megnevezés :** | **2015.**  | **2016.**  | **2017.** |
| Halálos | ***0*** | ***0*** | ***0*** |
| Súlyos | ***1*** | ***0*** | ***0*** |
| Könnyű | ***1*** | ***0*** | ***2*** |
| Össz. sérüléses | ***2*** | ***0*** | ***2*** |
| Sérülés nélküli | ***6/3.Vad/*** | ***5/1. vad*** | ***2/2 vad.*** |
| **Összesen** | ***8*** | ***5*** | ***4*** |

***A baleseteket előidéző okok jellegükben és arányukban lényegesen nem változtak*** 2017-ben, továbbra is meghatározó az abszolút és relatív értelemben vett sebességtúllépés, illetve az elsőbbség meg nem adása, valamint a kanyarodási szabályok megszegése.

A közlekedés legvédtelenebb résztvevői a gyalogosok, illetve kerékpárosok, ezért fokozott figyelmet kell fordítani továbbra is az ellenőrzésükre.

*7., Együttműködés*

2017-ben is kiemelten kezelte a kapitányság vezetése a különböző társszervekkel való együttműködést, különösen a legfontosabb stratégiai szövetségesünkkel, a polgárőrökkel, akik az illetékességi területünk minden településén jelen vannak.

A Litér település önkormányzatával 2017. évben is folyamatosan jó volt a kapcsolatunk, az önkormányzati beszámolóinkat egyhangúan elfogadták, a félévenkénti lakossági konzultációs fórumokat hasznosnak ítélték – az ott felvetett kérések, problémák folyamatosan orvoslásra kerültek.

*8., A tulajdon elleni szabálysértések alakulása Litér településen:*

**2017**

|  |  |  |  |
| --- | --- | --- | --- |
| Litér településen elkövetett tulajdon elleni szabálysértések | Eljárás megszüntetve | Bíróságra átadva | **összesen** |
| Csalás, sikkasztás, rongálás | **1** | **3** | **4** |
| Tulajdon elleni szabálysértések összesen | **1** | **2** | **3** |
| Felderítés |  |  | **75 %** |

*9., Igazgatásrendészeti tevékenység a község vonatkozásában*

**Szabálysértési munka**

1. A Balatonalmádi Rendőrkapitányság, mint szabálysértési hatóság a tavalyi évben összesen 479 szabálysértési ügyben járt el. (2016: 524, 2015: 420)
2.
3. ***Litér lakosai közül* 13 fővel szemben indult szabálysértési eljárás hatóságunknál. (2016: 11, 2015: 22) Ebből 5 esetben** *a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény* XXVII. Fejezetében nevesített **kiemelt közlekedési szabálysértés,** 8 esetben **közlekedéssel kapcsolatos egyéb szabálysértés miatt indult az eljárás.**
4. A **kiemelt** közlekedési szabálysértések **megoszlása:**
5. *- engedély nélküli vezetés 2*
6. *- elsőbbség és az előzés szabályainak megsértése 1*
7. *- érvénytelen hatósági engedéllyel vagy jelzéssel való közlekedés 2*
8. ***Litér község területén elkövetett* szabálysértés miatt 35 fővel szemben indult szabálysértési eljárás hatóságunknál. (2016: 17, 2015: 15)** Ezek közül 7 kiemelt közlekedési szabálysértésmiatt,28 kisebb súlyú közlekedési szabálysértés.
9. A **kiemelt** közlekedési szabálysértések **megoszlása:**
10. *- engedély nélküli vezetés 3*
11. *- érvénytelen hatósági engedéllyel vagy jelzéssel való közlekedés 2*
12. *- közúti közlekedés rendjének megzavarása 2 (1 sérülés nélküli, 1 személyi sérüléses)*

***ÖSSZEGZÉS***

***„A jól elvégzett munka egyetlen jutalma, hogy elvégezhettük.” (Ghandi)***

Akkor, amikor egy szervezet működését vesszük górcső alá, sok szempontot kell figyelembe venni ahhoz, hogy megalapozott véleményt formáljunk. Különösen igaz ez a megállapítás, ha a rendőrség, nevezetesen a Balatonalmádi Rendőrkapitányság **erőfeszítéseit, szolgáltatásainak színvonalát, hatékonyságát, vagy az itt dolgozók elkötelezettségét vizsgáljuk.**

Ha az elmúlt esztendő elején megfogalmazott célkitűzéseket, illetve azoknak a feltételeknek a vizsgálatát sorra veszem, melyek alapvetően határozzák meg céljaink valóra váltását, kijelenthetem, hogy a Balatonalmádi Rendőrkapitányság 2017-ben is képzett és felkészült szakemberekkel, magas szakmai színvonalon tett eleget az illetékességi területén élők, a Veszprém Megyei Rendőr-főkapitányság és a magunk által támasztott elvárásoknak.

Az elkövetkezendő esztendőben sem lehet más célkitűzésünk, mint a társadalmi, gazdasági szereplőkkel történő összehangolt együttműködéssel, a bűncselekményt elkövető ismeretlen személyek lehető legnagyobb számú felderítésével és a büntetőeljárások sikeres befejezésével, a közterületen jelen lévő, reagáló rendőrséggel növelni az illetékességi területünkön élő polgárok, az idelátogató turisták, átutazók szubjektív biztonságérzetét.

Úgy vélem a legfontosabb célkitűzés az, hogy a saját magunkkal szemben támasztott minőségi munkavégzést, szakmai és emberi hozzáállást a 2018. esztendő során is képesek legyünk megvalósítani.

A jelenlegi helyzetet figyelembe véve úgy gondolom, hogy a közbiztonság helyzete jónak mondható. A szolgálat ellátása során jó kapcsolatot alakítottunk ki az önkormányzattal, lakossággal, melyet szeretnék továbbra is ezen a színvonalon tartani, ápolni.

A községben a rendőri jelenlét és szolgálat ellátásának szervezésénél figyelembe vettük és továbbra is figyelembe vesszük a területen elkövetésre kerülő bűncselekményeket, ezek jellemzőit.

A bűncselekmények számának és azok összetételének figyelembe vételével tervezzük a szolgálatot és megfontolás tárgyává kell tenni a további közterületi térfigyelő rendszerek megépítését.

Kérem a jelenlevőket, hogy a rendőrséget és a községet érintő problémákkal és észrevételekkel keressenek meg engem, vagy helyettesemet, illetőleg a helyi körzeti megbízottat. 2017-ben két alkalommal tartunk közbiztonsági konzultációs fórumot, ahol jelezhetik a problémákat.

Ezt azért tartom fontosnak, mert egy község életét akkor tudjuk biztonságosabbá, eredményesebbé tenni, ha pontosan ismerjük a helyi közbiztonsági viszonyokat, azok pozitív és negatív vonásait és így az ismeretek tükrében lehetőségünk nyílik a felmerülő problémák gyors és hatékony megoldására.

Beszámolóm befejezéseként ismételten szeretném megköszönni önöknek az eddigi munkához nyújtott segítségüket, támogatásukat. Remélhetőleg erőfeszítéseink hozzájárulnak, hogy a lakosság biztonságérzete megmaradjon, a jogsértések száma csökkenjen.

**Balatonalmádi, 2018. október 13.**

 ***Vaszari Attila r.ftzls.***

 körzeti megbízott